da da nb da sv da da da da da da da da da da da en da en da da da da da en sv da da hbs_lat sv hbs_lat fi pl da nl da de da da da da es da da da da da da da ro da da da da da da da da da da da da da da da da da en sv da da da da da da da da da nb da nn id da da da da da da da da da da da da en da en da da da da da da en sv da da hbs_lat sv hbs_lat fi da pl da nl da de da da da da nb da nb en da sv da da da da pt nn da da nn nb da da en en da da da da de da da da en de da en en da en sv sv da
Job på Bakken - STP søger tekniker
Gå til - Mad & Drikke
Gå til - Firma & Grupper
STP søger tekniker med mekanisk baggrund
Bliv en del af et sjovt og hyggeligt team
STP Forlystelser på Dyrehavsbakken søger en tekniker med mekanisk baggrund og erfaring med reparationer og vedligehold af maskiner til vores forlystelser og spil på Bakken.
Du vil som tekniker referere til den tekniske chef, og vil indgå i samarbejde med kollegaer på tværs af fagdiscipliner.
Vores tekniske team står for de daglige vedligeholdelsesopgaver, udfører reparationer, oplærer personale, forbedrer og modificerer vores maskiner og udstyr igennem udviklingsprojekter og står for koordinering med eksterne leverandører.
Du vil som firmaets mekaniker primært varetage fejlfinding og reparation af mekaniske, hydrauliske og pneumatiske maskindele. Dertil vil du være ansvarlig for løbende udvikling af vores maskiner indenfor dit givne fagområde. Erfaring med hydraulik og pneumatik er en fordel, dog ikke et absolut krav.
Vi søger dig, der har:
En stærk teknisk baggrund
En uddannelse som automekaniker, flymekaniker, skibsmekaniker eller lignende
Erfaring med fx reparation, vedligeholdelse af specialudstyr og maskiner, hydraulik og pneumatik
Et godt overblik og kan overskue flere projekter på en gang
Kørekort til truck og lift er en fordel
Vi tilbyder en helt unik arbejdsplads i verdens ældste forlystelsespark i en organisation, hvor samarbejde, kommunikation og dokumentation er helt central. Det kollegiale fællesskab er i fokus i STP Forlystelser. Her hjælper vi hinanden, og værner om det gode fællesskab og sørger for at alle yder deres bedste. Alt vores arbejde skal dokumenteres, og der også må forventes kontorarbejde og koordinering med eksterne leverandører mv. Der må også forventes skæve arbejdstider med weekend- og aftenarbejde i de perioder, hvor Bakken har åbent.
Din primære arbejdsplads vil være Dyrehavsbakken, men enkelte rejsedage kan forekomme i forbindelse med seminarer og konferencer mv.
Du vil efter ansættelse blive introduceret til jobbet af en erfaren kollega, som vil gennemgå maskinernes opbygning, de rutinemæssige eftersynsplaner samt evakueringsprocedurer på de enkelte forlystelser samt vores dokumentationsprocedurer.
STP Forlystelser er en familieejet virksomhed, som varetager drift og vedligeholdelse af i alt 9 kørende forlystelser og 3 spilforretninger på Dyrehavsbakken.
Vores største forpligtelse er at levere en sjov og uforglemmelig oplevelse til vores besøgende gæster, hvor sikkerheden er i top. I virksomhedens tekniske afdeling er vores største ansvar at driften af de kørende forlystelser foregår efter gældende lovgivning og standarder på sikker og forsvarlig vis.
STP Forlystelser er en del af den største koncern på Bakken og er tilknyttet til både Cirkusrevyen og Korsbæk på Bakken. Du vil blive en del af en dynamisk arbejdsplads, hvor hver dag byder på nye spændende opgaver og udfordringer, som skal løses i samarbejde med dine medarbejdere, og hvor dine fagkompetencer og samarbejdsevner vil være helt centrale. Jobbet vil foregå i unikke og fantastiske omgivelser midt i Dyrehaven.
Send din ansøgning i dag
Ansøgning og CV bedes fremsendt pr. mail til hr@cirkusrevyen.dk. Mærket "Tekniker / Mekaniker STP Forlystelser” i emnefeltet og intet andet.
STP-forlystelser afholder løbende samtaler, så send din ansøgning snarest muligt.
Græshoppen, Polyppen, De Vilde Mus, Vikingeskibet Dragen, Kaffekopperne, Jeepen, Frøen, Vandrutchebanen, Svanebanen. Al Capone (skydebane) samt Boom Ball.
Ansøgning bedes fremsendt pr. mail til hr@cirkusrevyen.dk
Samtaler afholdes løbende, så send din ansøgning snarest muligt.
Er du vores nye kollega? Her finder du et bredt udvalg af sjove og spændende job, der spænder fra sommerferiejob til tjenerjob og lederjob. Find dit nye job på Bakken.dk og søg ledige job direkte på sitet.
Ledige stillinger på Bakken
Se flere billeder Se flere billeder
Køb turbånd online og spar! KØB ONLINE
Tilbage til Mad & Drikke
Caféer, Is & Fastfood
Gå til Mad & Drikke
Tilbage til Firma & Grupper